རྩ་བའི་ཁ་དོག་བཞིས་གནའ་རྩོམ་གྱི་མཚན་བྱང་གསོལ་ཡོད་པ་སྟེ་ལོ་རྒྱུས་དང་གསོ་བ་རིག་པ།ཤེར་ཕྱིན་ཡུམ་སོགས་ཀྱང་ཡོད་པ་སྟེ་ལོ་རྒྱུས་ཀྱི་དེབ་ཐར་ལས་འཆད་ན།དགེ་འདུན་ཆོས་འཕེལ་གྱིས་མཛད་པའི་དེབ་ཐེར་དཀར་པོ་དང་ཚལ་བ་ཀུན་དགའ་རྡོ་རྗེས་མཛད་པའི་ལོ་རྒྱུས་དེར་ཐེར་དམར་པོ།སྡེ་སྲིད་སངས་རྒྱས་རྒྱ་མཚོས་མཛད་པའི་དགེ་ལྡན་ཆོས་འབྱུང་ལ་དེབ་ཐེར་སེར་པོ།འགོས་ལོ་གཞོན་ནུ་དཔལ་གྱིས་མཛད་པའི་ལོ་རྒྱུས་དེབ་ཐེར་སྔོན་པོ་བཅས་ཡིན།གསོ་བ་རིག་པ་སྟེ་གོང་སྨན་དཀོན་མཆོག་བདེ་ལེགས་ཀྱིས་མཛད་པའི་པོད་དམར།པོད་ནགཔོད་ཁྲ་དང་ད་དུང་སྡེ་སྲིད་སངས་རྒྱས་རྒྱ་མཚོས་མཛད་པའི་བཻཌཱུརྱ་སྔོན་པོ་སོགས་ཡིན།བོན་གྱི་གནའ་རྩོམ་སྟེ་ཀླུ་འབུམ་ནག་པོ།ཀླུ་འབུམ་ཁྲ་བོ།ཀླུ་འབུམ་དཀར་པོ་སོགས་བརྗོད་པ་ཡང་མཇལ་རྒྱུ་འདུགའོ་ན་ལོ་རྒྱུས་དེབ་ཐེར་ཁག་ལ་མཚན་བྱང་དེ་ལྟ་བུ་ཞིག་བཏགས་དགོས་དོན་གང་ཡིན་ནམ་ཞེས་ན།དགེ་འདུན་ཆོས་འཕེལ་གྱིས་ཕྱོགས་ལྷུང་ཞེན་པས་དམར་པོ་མ་བྱས་ཤིང་།།ངོས་བསྲུང་ཚིག་གིས་སྔོན་པོར་མ་བྱས་ལ།།ཕྱིས་བྱུང་གཏམ་གྱིས་སེར་པོར་མ་བྱས་པ།།དེ་ཕྱིར་འདི་ནི་དེབ་ཐེར་དཀར་པོ་ཡིན།།ཞེས་གསུངས་པ་ལས་བརྗོད་བྱའི་དོན་གྱི་གནད་འགག་ཤེས་ཐུབ་པ་སྟེ།ལོ་རྒྱུས་ཀྱི་བདེན་པའི་རང་བཞིན་སྲོང་པོའི་མདའ་ལྟར་བརྗོད་པ་ལས་འཁྱོག་འཁྱོག་བཙན་པོས་བཀུག་པའི་གཞུ་ལྟར་མ་ཡིན་པར་བསྙད་པས་ན།དཀར་པོ་ཞེས་པའི་མཚན་བྱང་ཕུལ་བ་ཡིན་ཞེས་པ་ལས་བོད་ཀྱི་མཁས་པ་རྣམས་ཀྱི་ཁ་དོག་གི་མཚོན་བྱེད་དང་མཛེས་ཆོས་ཀྱི་རང་བཞིན་གང་ཡིན་པ་སོགས་ཞོར་དུ་གསལ་པོ་ཞིག་རྟོགས་ཐུབ།གང་ཡིན་ཟེར་ན།།བོད་ལ་ནང་ཆོས་དར་བ་ནས་བཟུང་ཁ་དོག་ནག་པོ་དེ་ལ་ཁ་དོག་གཞན་ལྟར་མཉེས་པོ་གནང་གི་མི་འདུགཁ་དོག་ནག་པོའི་མཚོན་བྱེད་ནི་ངན་པའི་རང་བཞིན་དང་འཇིགས་སུ་རུང་བ་བའི་དོན་དང་ནག་ནོག་གི་དྲི་མ་སོགས་ཀྱི་མཚོན་དོན་དུ་འཇོག་གི་འདུགདེ་ཡང་གསང་རྙིང་རྒྱན་དང་རོལ་མོའི་བསྟན་བཅོས་དུ་ཁ་དོག་དཀར་དམར་གང་ལ་ཡང་ཉེ་བའི་ཉོན་མོངས་པ་མེད་པ་མཚོན་པའི་ཕྱིར།ནག་པོའི་ར་རི་མེད་པ་ནི་ངེས་པ་དགོས་སོ་ཞེས་པས་ཀྱང་མཚོན།འོ་ན་བོད་ལ་གསུང་རབ་ཀྱི་མཚན་བྱང་སྔོ་དམར་སོགས་ཁ་དོག་གི་མཚན་བྱང་འདོགས་པའི་སྲོལ་དེ་དུས་ནམ་ཞིག་ལ་བྱུང་བ་ཡིན་ནམ་ཞེས་ན།ནང་ཆོས་མ་དར་བའི་གོང་རོལ་ནས་བོད་ཀྱི་ཡུལ་དུ་བོན་གྱི་ཆོས་ལུགས་དར་ཡོད་ཅེས་མཁས་པ་རྣམས་ཀྱིས་གསུངས་པ་ལྟར་ན།ཁ་དོག་གི་ཐོག་ནས་མཚན་བྱང་གསོལ་བ་དེ་ཡང་ཆེས་སྔོ་མོ་ཞིག་ནས་གར་ཡོད་པ་ཤེས།གང་ཡིན་ཟེར་ན།།བོན་གྱི་བསྟན་བཅོས་ཁྲོད་དུ་ཀླུ་འབུམ་དཀར་ནག་ཁྲ་གསུམ་ཞེས་པའི་མཚན་བྱང་བྱུང་བ་དེའི་རྐྱེན་གྱིས་སོ།།དེ་རྗེས་དུས་རབསནང་དུ་བྱུང་བའི་ཁྲམ་བྱང་ལའང་ཁ་དོག་ལྗང་ཁུའམ་དཀར་སྐྱ་སོགས་བྱུང་བ་དང་།ནང་ཆོས་དར་རྗེས་ཆོས་རྒྱལ་མེས་དབོན་རྣམ་གསུམ་གྱི་ཡ་གྱལ་ཆོས་རྒྱལ་ཁྲི་སྲོང་ལྡེའུ་བཙན་གྱི་སྐུ་དུས་སུ།རླངས་ཁམས་པ་གོ་ཆས་རྒྱ་གར་འཕགས་པའི་ཡུལ་དུ་བྱོན་ནས་འབུམ་ཐུགས་ལ་ཟིན་གནང་སྟེ།རྗེས་སུ་བོད་དུ་ཕེངས་རྗེས་འབུམ་ཐུགས་ལ་ཟིན་ཡོད་པ་དེ་དག་རེག་ཟིག་ཏུ་ཕབ་པ་དེ་ལ་འབུམ་ཐུགས་འགྱུར་མ་ཞེས་གྲགས་པ་དང་།དེར་བཙན་པོས་ཐེག་ཆེན་ཆོས་ལ་གུས་པ་ཆེན་པོས་ཉིད་ཀྱིས་མཚལ་ཁྲག་དང་ར་དཀར་པོའི་འོ་མ་སྦྱར་ནས་བྲིས་པ་རེག་ཟིག་དམར་པོར་གྲགས་པ་སྟེ།བཙན་པོའི་དབུ་སྐྲའི་གཞོབ་རམ་དང་ར་དཀར་མོའི་འོ་མ་ལ་སྦྱར་ནས་བྲིས་པ་རེག་ཟིག་སྔོན་པོར་གྲགས་ཞེས་དང་དེ་རྗེས་ལུ་གུ་རྒྱུད་དུ་སྤེལ་བ་ལྟར་དུས་རབསཔའི་རྗེས་ཀྱི་ལོ་རྒྱུས་དེབ་ཐེར་ཁག་གི་མཚན་བྱང་ཁ་དོག་གི་ཐོག་ནས་བཏགས་ཡོད་པ་དེ་ལས་བོད་ལ་ཆེས་སྔ་མོ་ཞིག་ནས་དར་ཡོད་པ་ཤེས་སོ།།